Í morgun héldu 5 starfsmenn ÍAV til konungríkisins Bhutan sem staðsett er norðaustur af Indlandi . Ferðalagið er langt og strangt og tekur um tvo sólahringa áður en áfangastaðnum er náð en hann er nánar tiltekið við þorpið Trongsa . Þetta er í annað sinn sem ÍAV sendir starfsmenn sína til dvalar í Bhutan en í sumar fóru þrír smiðir á vegum ÍAV til tveggja mánaða dvalar í landinu . Nú sendir ÍAV fjóra húsasmiði og einn verkefnastjóra til að aðstoða við að koma upp vinnubúðum á svæðinu . Vinnubúðirnar eru ætlaðar fyrir framkvæmd 720 MW virkjunar sem reisa á við fljótið Mangdechhu . Verkið verður unnið af Marti India , sem er dótturfélag Marti Group eiganda ÍAV , en verkkaupinn er sameiginlega í eigu bhutanskra og indverskra yfirvalda . Ætlunin er að virkja talsvert í Bhutan á komandi árum til að anna eftirspurn eftir raforku í Indlandi . Þetta tiltekna verkefni er gríðarleg áskorun því að vinnusvæðið er í 2200 metra hæð yfir sjávarmáli sem flækir mjög alla aðfang stýringu að verkinu . Áætluð verklok virkjunarinnar eru vorið 2017